als_Latn dik_Latn ron_Latn
At Gjergj Preka
At Gjergj Preka lindi në Valletta (Valeta), Malta më 12 Shkurt 1880. Prindërit e tij rritën një familje të madhe te krishtere. Gjergji ishte një fëmije shëndetlig. Ai studioi në një shkollë të mesme (lice) në ishull dhe në Seminarin e Madh. Kur ai ishte një dhjak u sëmur rëndë dhe të gjitha shpresat për shërimin e tij humbën, por nëpërmjet ndërmjetësimit të Shenjtit Jozef, kleriku i ri e rimori veten dhe emërohet si prift më 22 dhjetor 1906.
Përpara këtij emërimi At Preka ndjeu se Zoti po e thërriste që t’iu jepte mësim atyre që ishin në nevojë për udhëzime fetare. Që më 1906 At Gjergji kishte filluar shkrimin e një “Rregulli” në latinisht, të cilin e kishte parashikuar që t’ia paraqiste për miratim Papa Pius X. Kjo përpara se të krijonte një shoqëri për dhjakë të përhershëm që do të ndihmonte peshkopët në formimin e tyre te Krishterë dhe të kishës së tyre.
Pas një kohe të shkurtër ai e ndryshoi këtë projekt. Kështu formoi një grup të përbërë prej burrash të rinj të cilët më vonë do të ishin të aftë të mësonin të tjerët. Ai dha mësime speciale veçanërisht njërit prej tyre i cili punonte në një kantier detar. Ai ishte shërbëtori i Zotit Eugene Borg (Eugjen Borxh). At Gjergji i shpjegoi atij gjatë kuptimin e pasionit të shenjtë të Hyjit tonë Jezu Krisht sipas ungjillit të Shën Gjonit. Kështu Eugjenio Borxh ishte i pari Superior i përgjithshëm i shoqërisë të themeluar nga At Gjergji.
Shoqëria filloi në Hamrun Maltë, në fillim të 1907 në një dhomë të vogël ku mungonte çdo gjë, por e pasur me dashuri vëllazërore dhe me udhëzime shëruese krishtere. Shoqëria e Doktrinës Krishtere (http://sdk-korce.webs.com) (SDK) mori si moto shkronjat M.U.S.E.U.M. në latinisht Magister Utinam Sequatur Evangelium Universus Mundus përkthimi i të cilës është “Mësues që e githë bota të ndjekë Ungjillin.”
Por jo të gjithë e vlerësuan këtë prirje të At Gjergjit, madje disa përmbysën qëllimet e tij të mira. Duke sjellë kuptimin e Biblës dhe të teologjisë midis njerëzve të thjeshtë dhe punëtorëve dhe duke e ndarë atë midis tyre ai solli me të vërtetë diçka të papritur. Akoma më e rëndësishme ishte ëndrra e At Gjergjit për të formuar gra e burra që të shkonin dhe të shpallnin fjalën e Zotit kudo. Pas 25 vjetësh peshkopi i Maltës miratoi shoqërinë e At Prekës dhe Rregullin e tij.
Në kohën kur shkollat shtetërore ishin të pakta dhe kujdesimi nuk ishte i detyrueshëm, shoqëritë SDK për udhëzime katolike u hapën njëra pas tjetrës me famullitë e tyre. Udhëzimet fetare për njerëzit ishin urgjentisht të nevojshme për jetën e tyre te Krishtere, e cila ishte më shumë e bazuar mbi sakramente dhe përkushtime popullore pa ndonjë kuptim të vërtetë mbi mësimet e Kishës. Çdo ditë fëmijë dhe të rinj vinin me dëshirë në qendrat e drejtuara nga katekistët e At Gjergjit të cilët përveç dhënies së udhëzimeve i nxirrnin shëtitje dhe organizonin lojëra.
Qysh në fillim At Gjergji dëshironte të udhëzonte edhe fëmijët edhe të rriturit por prioriteti i parë dhe më i rëndësishëm ishte formimi i katekistëve përkushtues dhe beqarë. Pasi udhëzojnë femijë, të rinj dhe të rritur, katekistët e At Gjergjit duhet të shpenzojnë një orë së bashku e cila bëhet për formim dhe lutje.
At Gjergji gjithashtu dha mësim nëpërmjet shkrimeve të tij. Në atë kohë kishte rivalitet në Maltë midis italishtes dhe anglishtes por At Preka dha mësim dhe shkroi në Maltisht që ishte gjuha e popullit, në mënyre që të gjithë ta kuptonin. At Gjergji shkroi rreth 150 botime në libra dhe fletë.
Lutjet e tij janë gjithashtu të shumta dhe ato e zbulojnë At Gjergjin si një i shenjtë që përherë kërkon Zotin kudo. Ai kishte një përkushtim special për Misterin e Mishërimit dhe për fjalët e Ungjillit të Gjonit: “Verbum Dei caro factum est” ne latinisht e përkthyer “Fjala e Zotit u bë njeri” (Gj 1,14). At Preka ishte një rrëfyes shumë i dhënë pas fjalëve të tij ngushëlluese, madje siç duket edhe Zoti e përdorte At Gjergjin për të krijuar disa akte sherimi.
Sot entuziasmi dhe aktiviteti i At Gjergjit jeton dhe prirjet kundrejt shoqërisë së tij janë të shumta. Në vitet 1950 vetë At Preka dërgoi 6 anëtarë të shoqërisë në Australi që të përhapnin lajmin e mirë. Përveç këtyre sot, shoqëritë SDK kanë qendra në Kenia, Angli, Korça (në Shqipëri) dhe Peru.
At Gjergji Preka vdiq në Shën Venera, një fshat në Maltë, më 26 Korrik 1962. Trupi i tij mbahet afër drejtorisë së Shoqërisë në Blada l-Bajda. Arsyeja për ta bërë të shenjtë nisi më 1975 dhe më 9 Maj 2001, ai u bë i Lum (që është hapi përpara se të bëheti i shenjtë) në Maltë nga Shenjteria e tij Papa Gjon Pali II.
Ai u deklarua shenjt nga Papa Benedikti XVI në Vatikan, Rome më 3 Qershor 2007, vitin në të cilin Shoqeria e Doktrines së Krishtere festoi 100 vjetorin e themelimit të saj.
Adresa ne Shqipëri Kolegji Preka, Shetitore Rilindasit, Lagja 10, Korçë, Albania. www.kolegjipreka.org
nob_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn